Vei koya na dairekita. Na Same i Tevita. Na sere.139 Kemuni Jiova, oni sa vakasaqaqara vinaka e lomaqu, oni qai kilai au.+2 Oni kila na noqu dabe sobu, na noqu tucake tale ga.+Oni kila na noqu vakanananu ni oni tu mai vakayawa.+3 Oni vakaraici* au niu veilakoyaki, niu davo sobu tale ga,Oni kila vinaka na noqu ivalavala kece.+4 E sega ni bau tu e dua na vosa ena yamequ,Ia raica! Kemuni Jiova, oni sa kila vinaka tu.+5 Oni sa wavoliti au mai dakuqu, mai mataqu tale ga,Oni qai tabaki au ena ligamuni.6 Na kilaka va qo au sega ni katuma rawa.*Sa rui cecere vei au meu yacova.*+7 I vei au rawa ni drovaka kina na yalomuni,I vei tale ga au rawa ni drovaka kina na matamuni?+8 Keu cabe i lomalagi, oni na tu mai kea,Keu cakava tale ga na noqu idavodavo ena iBulubulu,* raica! oni na tu mai kea.+9 Keu vuka laivi ena taba ni matakaMeu lai tu sara ena wasawasa yawa duadua,10 Ena tuberi au mada ga e kea na ligamuniEna tauri au tale ga na ligamuni imatau.+11 Keu tukuna: “Ena vunitaki au dina na butobuto!”Ena qai rarama na bogi e wavoliti au.12 Na butobuto mada ga ena sega ni buto sara vei kemuni,Ia na bogi ena ramase vaka na siga,+Na butobuto e tautauvata ga kei na rarama vei kemuni.+13 Ni oni vakarautaka na noqu ivi,Oni sogolati* au ena katonigone i tinaqu.+14 Au vakacaucautaki kemuni ni vakatubuqoroqoro qai veivakurabuitaki na noqu buli.+Na nomuni cakacaka e veivakurabuitaki,+Qori na ka au kila vinaka.15 E sega ni vunitaki vei kemuni na suiquNiu a buli lo,Niu se tali tiko ena veivanua titobu e vuravura.+16 Na matamuni mada ga e raici au niu se kunekunetaki tiko,Sa volai tu ena nomuni ivolaNa veisiga era buli tiko kina na veitikiqu kece,Ni se bera ni basika e dua vei ira.17 Sa rui talei gona vei au na nomuni nanuma!+Kemuni na Kalou, sa vakaitamera na kedra iwiliwili!+18 Keu saga meu wiliki ira, era levu cake mai na mataninuku.+Niu yadra mai, au se tu ga kei kemuni.*+19 Kemuni na Kalou, ke oni vakamatea na daucaka ca!+Era na qai biuti au na tamata ivalavala kaukaua.*20 O ira na tukuna na veika me baleti kemuni ena inaki ca,*Era kemuni meca, era vakayagataka vakaveitalia+ na yacamuni.21 Vakacava, au sega ni sevaki ira na sevaki kemuni, i Jiova,+Qai cati ira matua na saqati kemuni?+22 E sega tale ni dua na ka au vakila niu cati ira sara ga,+Era sa mai kequ meca dina.23 Kemuni na Kalou, ni dikevi au moni kila na lomaqu.+Digovi au, moni kila na nuiqawaqawa* ni noqu vakanananu.+24 Moni raica ke tiko e lomaqu e dua na gagadre ca,+Qai tuberi au+ ena sala ni bula tawamudu.
fij_Latn